  Туспуктэм: Константин Вознесенских Майя Бывальцева Удмуртиын мерлык ӧрын ужась коммерци луисьтэм огазеяськонъёслы 2022-тӥ арын грантъёс сётонъя вожвылъяськонлы йылпумъянъёс лэсьтӥзы. Субсидиос 25 ӵектосъёсты улонэ пыӵатыны висъялозы. Со сярысь улосвыл тӧролэн но кивалтэтлэн пресс-службазы ивортӥз. « 30 миллион манет тыр грантъёс басьтон понна 117 вуэм куриськонъёс пӧлысь 25-ез умоен лыдъямын. Со зэмзэ но кулэ кичӧлтонъёс, соос пӧртэм категориосысь адямиослэсь улонзэс умойгес карыны луонлык сётозы: тазалыксыя сюбегатэм быгатонлыкъёсын адямиослэсь, анай-атайтэк кылем нылпиослэсь, секыт улон югдуре шедем семьяослэсь. Озьы ик удмурт лулчеберетэз дышетонэн, инкуазез утёнэн, спорт ориентированиен герӟаськем ӵектосъёс вань » Михаил Тумин, Удмуртиысь экономикая министр «Дэрем даур» ӵектос улсын, кылсярысь, Вокта ёросысь лулучеберет юртъёсын та палъёсь удмуртъёслэн дӥськутэыныз тодматонъёс радъяськозы. Озьы ик вормисьёс пӧлын Йоскалык лулчеберетэз дышетонъя «Артэ» центрлэн удмурт кылз дышетонэн герӟаськем ӵектосэз, «Куара» огинлэн «Пус» лабораториез. Тодэ вайытом, Ижкарын удмурт егитъёслэн «Куара» огинзылэн удмурт дэремлы сӥзем «Айшон» ӵектосэзлы йылпумъянъёс лэсьтӥзы, сое Азьмуртлэн лулчеберет кичӧлтонъёсъя фондысьтыз утэм грантэн улонэ пыӵатӥзы. Тегъёс: грантъёс  